En gjennomgang av 171 dommer mot rumenere i Oslo og Asker og Bærum i 2012 og hittil i år viser at 152 av dommene gjelder tyveri, heleri eller ran, skriver Aftenposten.

Stort sett er det snakk om lommetyverier, men dommene omfatter også bolig- og butikktyverier, samt tyveri av diesel og kobber.

Les også: Pågrepet for kobbertyveri

Les også: Her tappes traileren for diesel

Samarbeider

Morten Reppen, politiadvokat. Foto: Hallvard Mørk Tvete / NRK

Det store volumet av tyveriene er utført av profesjonelle, pent kledde utlendinger som samarbeider med hverandre, sier Roar Kvassheim, som leder Oslo politidistrikts innsatsgruppe mot lommetyverier.

Siden august i fjor er 70 prosent av de pågrepne for lommetyverier, rumenere.

Kvassheim viser til at det ikke finnes oversikt over hvor mange av de domfelte lommetyvene som er romfolk.

– Vi registrerer statsborgerskap, ikke etnisitet, sier han.

Tigging er skalkeskjul

Flere av de domfelte har hevdet i rettssalene at de livnærer seg på tigging eller flaskepanting, men dette er i mange tilfeller et skalkeskjul, mener politiadvokat Morten Reppen i etterretnings- og vinningsavsnittet i Oslo politidistrikt.

– Så lenge tigging er lovlig, gir det et grunnlag for å komme til Norge. Det gjør det også umulig å stoppe folk som kommer til Norge uten penger til oppholdet, fordi de kan si at de har planer om å tigge, sier Reppen.

Les også: Ingen tiggernedgang med meldeplikt

Les også: Tiggere oppsøkte private boliger